KTB บวก 2.63% รับผลบวกเงินทุนไหลเข้า-Valuation ค่อนข้างถูก
KTB บวก 2.63% รับผลบวกเงินทุนไหลเข้า-Valuation ค่อนข้างถูก
9 ก.พ. 2560

ผู้สื่อข่าวรายงานว่า ธนาคารกรุงไทย จำกัด (มหาชน)หรือ KTB ณ เวลา 10.59 น. อยู่ที่ระดับ 19.50 บาท บวก 0.50 บาท หรือ 2.63%ด้วยมูลค่าซื้อขาย 944.95 ล้านบาท ราคาหุ้นปรับตัวแรงในรอบเกือบ 6 เดือน โดยเทียบราคาหุ้นเคยขึ้นไปทดสอบระดับ 19.40 บาท เมื่อวันที่ 18 ส.ค. 59  

บล.เมย์แบงก์ กิมเอ็ง (ประเทศไทย) ระบุในบทวิเคราะห์ฯว่า แนะนำ”สะสม”หุ้นธนาคารกรุงไทย (KTB) ให้ราคาเหมาะสม 21 บาท โดยประเมินว่าหุ้น KTB จะได้อานิสงส์เชิงบวกจากการไหลเข้าของเงินทุนต่างชาติ หลัง NVDR ซื้อ KTB สูงสุดเป็นอันดับ 1 วานนี้ 315 ล้านบาท และสะสมสูงสุดเป็นอันดับ 2 ตั้งแต่ต้นเดือนนี้จนถึงปัจจุบันที่ 922 ล้านบาท และอันดับ 5 นับตั้งแต่ต้นปีจนถึงปัจจุบันที่ 2,067 ล้านบาท  
พร้อมคาดการณ์เงินปันผลปี 2559 หุ้นละ 0.90 บาท (จ่ายปีละ 1 ครั้ง) คิดเป็นผลตอบแทนจากเงินปันผลในเกณฑ์ดีที่ 4.7% นอกจากนี้ ทิศทางผลประกอบการปี 2560 คาดว่าจะขยายตัวจากโครงการลงทุนขนาดใหญ่ของภาครัฐฯ และประเด็นลงทุนใน KTB นอกจากเงินปันผลที่สูงแล้ว  Valuation ยังค่อนข้างถูก ซื้อขายที่ PER2560 เพียง 7.9 เท่า และ PBV2560 ที่ 0.9 เท่า              